2022.2.24.
HU
Az Európai Unió Hivatalos Lapja
L 45/1463 BIZOTTSÁG KÍSÉRLETI PROJEKTEK
PP 07 —.
ALCÍM AZ EMBEREKBE, A TÁRSADALMI KOHÉZIÓBA ÉS AZ ÉRTÉKEKBE VALÓ BEFEKTETÉS (folytatás) PP 07 21
(folytatás)
PP 07 21 07
(folytatás) –
Az emberek szerepvállalásának támogatása, nevezetesen a vállalkozó szellemet ösztönző stratégiák, valamint a méltóság és a felelősségvállalás érzésének helyreállítása révén, a hosszú távú szegénységből eredő társadalmi elszigeteltség leküzdése érdekében.
A pénzügyi kirekesztés felszámolása a romák alapvető és létfontosságú szolgáltatásokhoz való hozzáférésének biztosítása céljából éppoly fontos eleme a romák befogadásának, mint a foglalkoztatás, a lakhatás, az egészségügy vagy az oktatás.
Az alapvető pénzügyi szolgáltatásokhoz hozzáférő és azokat ismerő, illetve a megtakarítási számla vezetésére képes háztartások valószínűleg eredményesebben használják fel a szociális juttatásokat.
A szakpolitikai döntéshozók – projektmenedzsment-támogatás mellett – a pénzügyi kirekesztés felszámolását, valamint a személyi és üzleti szempontú fejlődést célzó támogatáshoz humán fejlődési eredményeket is társíthatnak.
A kísérleti projekt: E kísérleti projekt célja – amellett, hogy tiszteletben tartja a tagállamok hatásköreit és felelősségi köreit szociális védelmi rendszerük meghatározása és megszervezése során, beleértve a juttatások kiosztásának módját is –, hogy teszteljen egy alternatív mechanizmust a jóléti juttatások kiosztására, amelynek alapja egy elektronikus fizetőkártyákra teljesített heti kifizetés, amely a szerepvállalás folyamatos ösztönzésével egészül ki a vállalkozó szellemet és az önfejlesztést támogató coaching munka és a pénzügyi tájékozottságot növelő képzések révén.
A BIG-rendszer a tervek szerint a meglévő jóléti juttatásokat összekapcsolná a kapacitásépítési tevékenységekben való részvétel kapcsán felmerülő költségeket fedező juttatásokkal, valamint a kedvezményezetteknek szóló, az egyéni/családi cselekvési terveikben meghatározott célok elérésére irányuló ösztönzőkkel.
Ehhez olyan intézkedések társulnak, amelyek segítenek kialakítani az egyének számára a munkaerőpiacra való belépéshez, illetve visszatéréshez, valamint a társadalmi (re)integrációhoz szükséges képességeket.
Ily módon az egyének és családok kis lépésenként alakíthatnák ki újból a felelősségvállalás érzését és törhetnének ki a szegénység ördögi köréből.
A kísérleti projekt közvetlenül támogatja a szakpolitikai kísérleteket egy, a szegénység megértésére és kezelésére irányuló alternatív megközelítés tesztelése révén: –
Biztonság: a szűkölködés és nélkülözés tudatával élni pszichés nyomást okoz, és korlátozza a nélkülözésben élő személyek mentális kapacitását, ami megakadályozza őket abban, hogy hosszú távra tudjanak tervezni vagy a jelenben jobb döntéseket hozzanak.
–
Kibővített eszköztár: annak hangsúlyozása, hogy a szegénység több mint pusztán elosztási (pénzhiány) vagy anyagi kérdés, és összefügg a társadalmi elszigetelődéssel és az „eszközök” egész tárházához való hozzáféréssel (anyagi javak / készségek / szociális eszközök és állampolgárság), amelyek segítségével a háztartások új, életképesebb megélhetési stratégiát tudnak követni.
–
„Humán vállalkozás”: az emberekbe való befektetés mint alternatíva a juttatáskiosztással szemben, lényegében „emberekbe történő kockázati tőkebefektetés”; ez az emberi képességekbe való befektetésnek egy új (a vállalati befektetések mintáját követő) módját jelenti, amely egyúttal a társadalmi-kulturális környezeten is segít áthatolni.
Az első kérdéssel kapcsolatban a szakpolitikai kísérleteket több országra kiterjedő kutatások támasztják alá, amelyek azt mutatják, hogy a feltételek nélküli juttatásokban részesülő szegények nem fecsérlik el a pénzt vágyott dolgokra a szükséges dolgok helyett.
A második kérdés alapján a projekt abban fog segíteni a szociális juttatások kedvezményezettjeinek, különösen a kiszolgáltatott és a társadalomból kirekesztett közösségeknek, hogy eltérő megélhetési stratégiát folytassanak és így kitörhessenek a szegénység és az eladósodás ördögi köréből.
Továbbá megteremti a feltételeket a gazdasági fejlődéshez, valamint a legszegényebb emberek életszínvonalának növeléséhez.